Bakmi Jawa ya iku panganan bakmi saka Jawa mligi Daerah Istimewa Yogyakarta lan Jawa Tengah kang nduwé rasa "unik" lan khas Jawa. Bahan kang dianggo bakmi Jawa ya iku mi teles. Cara masaké uga nganggo areng. Keluk saka areng iku kang bisa mènèhi aroma lan cita rasa khas ing mi. Panganan kaya iki akèh didol ing tlatah Yogyakarta lan Jawa Tengah. Saliyané bakmi Jawa, padatan panganan liya kang uga didol ing warung bakmi Jawa ya iku bakmi godhog, bakmi goreng, sega gorèng, lan magelangan (campuran sega lan mi gorèng).